Twee sterf nadat vragmotor hulle tref | Maroela Media
Twee sterf nadat vragmotor hulle tref
Ongeluk op die M7 in Durban (17 Junie 2017)
Twee mans is Saterdag in die vroeë oggendure dood en nog 'n man ernstig beseer nadat 'n vragmotor hulle op die M7 voor Titrenweg in Durban getref het.
"'n Motor het onklaar geraak en 'n tweede motor het stilgehou om bystand te lewer, toe 'n vragmotor albei voertuie en die mans getref het," het Garrith Jamieson, woordvoerder van Rescue Care, gesê. "Paramedici is omstreeks 00:30 na die toneel ontbied."
Twee mans, een in sy 20's en een in sy 50's, het noodlottige beserings opgedoen en paramedici kon niks verder vir hulle doen nie. Hulle is op die toneel dood verklaar.
"Een man, ook in sy 20's, was onder die motor vasgekeer en die Durbanse brandweer moes spesiale toerusting gebruik om hom te bevry. Hy is met ernstige beserings na 'n hospitaal geneem vir verdere behandeling," het Jamieson bygevoeg.
Die M7 is gesluit vir die polisie om hul ondersoek af te handel.
'n Mens is nie eintlik verbaas om van sulke voorvalle te lees nie. Hier in Gauteng was die hoof-weë om die stad altyd oop met genoeg spasie langs die bane vir voertuie wat onklaar raak. Tussen die twee hoof paaie was ook altyd net gras met 'n ry bosse in die middel om aankomende verkeer se ligte te dof…..en wanneer daar 'n ongeluk was kon nooddienste daar ry en van die een kant van die hoofweg na die anderkant uitkom sonder om te gaan soek na die volgende afrit. Intussen het ons paaie verander in kanaal-slote met groot sementblokke weerskante.… Lees meer »
As ek na die fotos kyk lyk dit op die oog af of die BMW eerder teen iets vvasgery het. Die berig meld die vragmotor het in die 2 motors vasgery. BMW is aan regterkant voor beskadig. Die 'mags' op die BMW dui ook vir my ietwat op spoed. Hoop ek is verkeerd
Hoe dui die "mags" op die BMW vir jou op spoed Thelsa? En die mags op die bakkie dan?
Ek kort 13 dae om dan vir 57 jaar ongeluksvry op ons netwerk van uiters dodelike paaie te bestuur. Die K53-kursus is 'n sirkus om mee te begin. Ek het self die boekie gekoop en 'n studie daarvan gemaak. Daar is nie genoeg spasie hier om my redes en voorstelle te gee. Wat hierdie ongeluk betref skyn dit asof bestuurders reken hulle is alleen op die pad laatnag/vroegoggend. Dit sluit ook verkeersligte, stopstrate ens. in waar voertuie mekaar kan 'ontmoet'. Selfs in die woestyn moet jy bestuur asof daar ander voertuie is want sê nou maar net daar is TOEVALLIG… Lees meer »